Italijos ginkluotosios pajėgos

Italijos ginkluotosios pajėgos – Italijos karinių pajėgų visuma. Italijos ginkluotosios pajėgos valdomos Italijos gynybos tarybos, vadovaujamos šalies prezidento. Iš viso Italijos karinėse pajėgose tarnauja apie 308 000 karių, o pagal išlaidas karinėms pajėgoms Italija yra dešimta pasaulyje (34 milijardai JAV dolerių 2012 m.).

Kariuomenės vadovas – gynybos ministras Mario Mauro.

Karių amžius – nuo 18 m.
Kiekvienais metais šį amžių pasiekiančių žmonių vidutinis skaičius – 286 344 (2005 m. duomenimis).

Ginkluotosioms pajėgoms šalies biudžete skiriama 1,2 % BVP (2013).

Italijos kariuomenės šakos

Armija (sausumos kariuomenė) 
Italijos armija () yra profesionali savanorių kariuomenė, turinti 115 687 aktyvių karių.

Ginkluotėje:
 Kovos mašinos:
 200 tankų Ariete (120 Leopard 1A5 rezerve)
 300 prieštankinių ratinių savaeigių Centauro (dar 100 – rezerve)
 249 pėstininkų kovos mašinos Dardo ir VBM Freccia
 ~5000 vikšrinių šarvuotųjų transporterių M113 ir VCC-1 bei VCC-2
 250 lengvųjų ratinių šarvuotųjų transporterių Puma 6x6
 330 žvalgybinių šarvuočių Puma 4x4
 ~3000 kitų mašinų
 Artilerija:
 264 savaeigės haubicos M109L ir PzH 2000
 96 velkamosios haubicos FH-70
 22 salvinės ugnies sistemos MLRS
 180 120 mm minosvaidžių F1
 >300 60 mm minosvaidžių Hirtenberger M6-111
 >120 priešlėktuvinių raketų sistemos SPADA 2000 ir MIM HAWK
 Orlaiviai
 60 kovos sraigtasparnių Agusta A129 Mangusta
 94 daugiafunkciai sraigtasparniai
 107 transportiniai sraigtasparniai Bell 412, Boeing CH-47 Chinook, NHI NH90
 6 transportiniai lėktuvai

Karinės oro pajėgos 
Italijos oro pajėgos (itališkai Aeronautica Militare Italiana) buvo įkurtos 1923 m. kovo 28 d. karaliaus Vittorio Emanuele III. Šiuo metu šios pajėgos turi 45 879 karių, naudojančių 585 lėktuvus (įskaitant 219 kovinių reaktyvinių lėktuvų ir 114 sraigtasparnių).

Karinis jūrų laivynas 
Italijos karinis jūrų laivynas () buvo įkurtas 1946 m. Šiomis dienomis laivyne tarnauja 35 261 kariškis. Laivyno ginkluotėje:
 Laivai:
 2 lėktuvnešiai
 4 eskadriniai minininkai
 12 fregatų
 7 povandeniniai laivai
 8 korvetės
 22 patruliniai laivai
 3 desantiniai laivai
 15 pagalbinių laivų (tanklaiviai, transportai, gelbėjimo laivai ir kt.)
 Orlaiviai
 42 priešpovandeniniai sraigtasparniai
 78 daugiafunkciai karinio laivyno sraigtasparniai
 18 naikintuvų
 3 transportiniai lėktuvai

Karo policijos 
 Karabinieriai () – Italijos karo ir valstybinė policija.
 Finansų policija () – specializuota policija, kovojanti prieš finansinius nusikaltimus, neteisėtą prekybą narkotikais, muitinės ir sienų kontrolės žemės jūroje ir ore, neteisėta imigracija, pinigų plovimu, terorizmo finansavimu, kontrabanda, pinigų klastojimą, palaiko viešąją tvarką ir saugumą; ji yra taip pat Karinis Korpusas. Italijoje finansų policija turi kai kurias karo policijos pareigas.

Dalyvavimas misijose 
Italija glaudžiai bendradarbiauja su JAV ir įvairiomis organizacijomis (NATO, JT) teikdamos įvairią pagalbą Rusijoje, vidurio ir rytu Azijoje, artimuosiuose Rytuose, Somalyje, Mozambike taikos ir kitose misijose.

Šaltiniai